จับตา 4 หุ้นโรงแรมวิ่งคึก! รับนักท่องเที่ยวเข้าไทยทะลัก 2 ล้านคน
จับตา 4 หุ้นโรงแรมวิ่งคึก! รับนักท่องเที่ยวเข้าไทยทะลัก 2 ล้านคน ERW-CENTEL-MINT-SHR นำทีมเด่น
จับตา 4 หุ้นโรงแรมวิ่งคึก! รับนักท่องเที่ยวเข้าไทยทะลัก 2 ล้านคน ERW-CENTEL-MINT-SHR นำทีมเด่น
28 มิ.ย. 2565

บล.เคทีบีเอสที ระบุในบทวิเคราะห์วันนี้(29 มิ.ย.2565) ว่า ท่องเที่ยว Tourism (Overweight) จำนวนนักท่องเที่ยว 1 ม.ค.-26 มิ.ย. แตะระดับ 2 ล้านคน แนวโน้มฟื้นตัวเร็วกว่าคาด ภาครัฐรายงานว่าจำนวนนักท่องเที่ยวในวันที่ 1 ม.ค.-26 มิ.ย. 2565 อยู่ที่ระดับประมาณ 2 ล้านคน และคาดจะแตะระดับ 10 ล้านคนในปี 2565 หลังจากที่มีการผ่อนคลายนโยบายการท่องเที่ยวมากขึ้น
ด้าน KTBST: มองเป็นบวกสำหรับกลุ่ม Tourism (Overweight) ต่อจำนวนนักท่องเที่ยวในวันที่ 1 ม.ค.-26 มิ.ย.2565 ที่ระดับ 2 ล้านคน ซึ่งถือว่ามีแนวโน้มที่ฟื้นตัวได้เร็วกว่าคาด เพราะจำนวนนักท่องเที่ยวใน 5 เดือนแรก 2565 อยู่ที่ 1.3 ล้านคน ทำให้เดือน มิ.ย. จำนวนนักท่องเที่ยวจะแตะระดับ 7 แสนคน ซึ่งมากกว่าที่คาดไว้ที่ระดับ 5 แสนคน และมีโอกาสเป็น upside เพิ่มจากประมาณการจำนวนนักท่องเที่ยวของเราในปี 2565 ที่ 6 ล้านคน ซึ่งหุ้นที่จะได้รับประโยชน์จากมาก-น้อยเรียงตามสัดส่วนรายได้ในประเทศไทยจากมาก-น้อยคือ บริษัท ดิ เอราวัณ กรุ๊ป จำกัด (มหาชน) หรือ ERW (88%), บริษัท โรงแรมเซ็นทรัลพลาซา จำกัด (มหาชน) หรือ CENTEL (80%), บริษัท ไมเนอร์ อินเตอร์เนชั่นแนล จำกัด (มหาชน) หรือ MINT (15%) และ บริษัท เอส โฮเทล แอนด์ รีสอร์ท จำกัด (มหาชน) หรือ SHR (5%)
สำหรับหุ้นกลุ่มTourism ยังให้น้ำหนักการลงทุนเป็น “มากกว่าตลาด” ชอบ ERW,CENTEL, AOT จากประเด็นนี้ ยังให้นน้ำหนักการลงทุนเป็น “มากกว่าตลาด” โดยจากประเด็นนี้ ERW (ซื้อ/เป้า 3.90 บาท) และ CENTEL (ซื้อ/เป้า 50.00บาท) จะได้ sentiment เชิงบวกมากสุด
ขณะที่ยังชอบ MINT (ซื้อ/เป้า 44.00 บาท) เพราะคาดไตรมาส 2-ไตรมาส 4/2565 จะพลิกกลับมาเป็นกำไรทุกไตรมาสและจะโตเด่นเหนือกลุ่ม นอกจากนี้ชอบ AOT (ซื้อ/เป้า 76.00 บาท) ได้ประโยชน์โดยตรงจากจำนวนนักท่องเที่ยวที่ฟื้นตัว